смешни случки за Клошари
Вървял си един мъж по улицата. По едно време го спрял мръсен, смърдящ и ужасно изглеждащ клошар и го помолил да му даде 10 лева, за да се нахрани. Мъжът извадил портфейла си, измъкнал 10 лева и го попитал:
- Ако ти дам тези пари, ще си купиш ли бира вместо храна?
- О, не! Спрях да пия преди много години! - отвърнал клошаря.
- Добре де, а примерно за комар няма ли да ги използваш? - попитал отново човека.
- В никакъв случай! Не мога да си го позволява. Използвам парите, за да оцелявам. - признал нещастника.
- А ако ти дам парите сега, за да се запишеш примерно на курс по голф? - дал предложение нашият човек.
- Ама ти луд ли си?! Не съм играл голф сигурно от 20 години! - възкликнал просяка.
- Тогава вероятно би искал да отидеш в публичен дом? Да се поотпуснеш малко? - с надежда предположил мъжа.
- Да бе, за 10 лева кой знае каква болест ще хвана. - отхвърлил и това предложение клошаря.
- В такъв случай, предлагам изобщо да не ти давам парите, а да те заведа у дома, където заедно да хапнем от вкусната вечеря, която моята мила съпруга е сготвила.
Клошарът съвсем се втрещил.
- Жена ти сигурно ще побеснее. Ясно ми е, че съм много мръсен, а и вероятно мириша ужасно.
- Няма никакъв проблем. Просто искам да и покажа как изглежда човек, който не пие, не играе комар, не играе голф и не прави с*кс.